 Ugu horayna waxa halkaasi ka hadlay wasiirka Arrimaha Dibeda Somaliland mudane Sacad Cali Shire oo ay hadladiisi ka mid ahaayeen Salaan ka dib waxan idinka mahadcelinayaa sida diiran ee sharafta leh eed noo soo dhawayseen, waxan jeclahay in aan halkan ka xuso safiirka iyo jaaliyadii munaasibadan inoo soo agaasintay, waxaana xusid mudan kaalintii uu ka qaatay mashruuca, waxa kale oon halkan uga mahadcelinayaa tiimkii wasiirada, tiimkii farsamo yaqaaanka, iyo tiimkii garyaqaanada ee arrinkan ka soo shaqaynaayey shantii bilood ee u dambeeyey, waxa mudan in aan iyadana u mahadceliyo shirkada Dubai World iyo madaxdeeda sidii wanaagsanayd ee ay noo soo dhaweeyeen wada hadalkiina uu noogu dhamaaday sida wanaagsan, waxan isdultaagayaa dhawr suaalood oo laga yaabo inaad is waydiinaysaan oo aan si kooban uga jawaabo. 